<classify> Onesho hilo lililoanza saa sita mchana na kumalizika saa nne usiku lilihusisha pia wasanii wengine wa hapa nchini kama akina Feza Kessy na Ali Kiba.Kundi la Sauti Sol la Kenya, ambapo tangu mwanzo hadi wanamaliza mashabiki walishindwa kujizuia na kushangilia wakati wote.Katika onesho hilo ambalo lilikuwa ni la muziki wa Live, kundi hilo lilifanikiwa kuimba na kuwavutia mashabiki wao ambapo waliwachezesha muziki huku wakiimba nao nyimbo zao mbalimbali.Mbali na kuimba nyimbo zao pia walichanganya na nyimbo za Kikongo na walicheza kama Wakongo pia walikuwa wakicheza kwa staili moja huku wakiwa wamevalia sare ya nguo nyeupe.Mbali na wao kucheza lakini pia waliwaalika jukwaani watu na kuimba nao pamoja ambapo kuna wakati waliwapandisha jukwaani mashabiki wao na kuwachezesha nyimbo zao.Wasanii hao walipoanza kuimba wimbo wao unaotamba kwa sasa wa Usitoe Mimba Yangu na walitaja majina mbalimbali makubwa ya watu wenye sifa katika jamii na kuna muda waliwataja Mwalimu Nyerere pamoja na Kikwete na hivyo mashabiki walijikuta wakiwashabikia kwa shangwe.Mwisho walimalizia na wimbo wao wa Sura Yako Nzuri na hadi wanatoka jukwaani watu walikuwa wanaonekana bado wanawahitaji kuendelea kuimba. Walipomaliza akapanda jukwaani Ali Kiba aliimba nyimbo zake kadhaa na yeye alikuwa akiimba live na kisha wakaja kupanda jukwaani Mafikizolo.Kundi hili lilianza kwa shangwe pia ambapo walianza kwa kucheza shoo yao kwanza na kisha wakaanza kuimba nyimbo zao. Kundi hilo lilifanikiwa nalo kuzikonga nyoyo za mashabiki wao na hasa kwa kutokana na walivyokuwa wakicheza na kurukaruka jukwaani hapo.  <topic>: MICHEZO 